CELEX: C2007/223/27
Language: mt
Date: 2007-09-22 00:00:00
Title: Kawża T-293/07 P: Appell imressaq fit- 3 ta' Awwissu 2007 minn Alessandro Lofaro kontra d-digriet mogħti fl- 24 ta' Mejju 2007 mit-Tribunal għas-Servizz Pubbliku fil-kawżi magħquda F-27/06 u F-75/06, Lofaro vs Il-Kummissjoni

22.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 223/16
            
         Appell imressaq fit-3 ta' Awwissu 2007 minn Alessandro Lofaro kontra d-digriet mogħti fl-24 ta' Mejju 2007 mit-Tribunal għas-Servizz Pubbliku fil-kawżi magħquda F-27/06 u F-75/06, Lofaro vs Il-Kummissjoni
   (Kawża T-293/07 P)
   (2007/C 223/27)
   Lingwa tal-kawża: il-Franċiż
   Partijiet
   
      Rikorrent: Alessandro Lofaro (Liżbona, il-Portugall) (rappreżentant: J.-L. Laffineur, avocat)
   
      Il-parti l-oħra fil-kawża: Il-Kummissjoni tal-Komunitajiet Ewropej
   Talbiet tar-rikorrent
   
               —
            
            
               li l-appell jiġi ddikjarat ammissibbli u fondat u, konsegwentement,
            
         
               —
            
            
               li jiġi annullat id-digriet tat-Tribunal għas-Servizz Pubbliku fil-kawżi F-27/06 u F-75/06 mogħti fl-24 ta' Mejju 2007;
            
         
               —
            
            
               li l-kawża tiġi deċiża u li jintlaqa' r-rikors oriġinali tar-rikorrent.
            
         Motivi u argumenti prinċipali
   Fl-appell tiegħu, ir-rikorrent jallega li t-Tribunal għas-Servizz Pubbliku wettaq żbalji fid-dritt fl-interpretazzjoni tiegħu ta' l-Artikolu 90(2) tar-Regolament tal-Persunal, u b'mod partikolari, f'dak li jirrigwarda t-terminu previst għat-tressiq ta' l-ilment u d-data applikabbli għall-iskadenza ta' dan it-terminu. Ir-rikorrent isostni li l-interpretazzjoni magħmula mit-Tribunal għas-Servizz Pubbliku tikser il-prinċipji ġenerali tad-dritt Komunitarju, bħall-prinċipji ta' ċertezza legali, ta' non-diskriminazzjoni u ta' proporzjonalità, kif ukoll id-drittijiet tar-rikorrent. Barra minn hekk, huwa jsostni li t-Tribunal ma weġibx għall-motivi kollha mqajma minnu fl-appell u li minħabba dan, id-digriet huwa vvizzjat b'difett ta' motivazzjoni li hija insuffiċjenti u żbaljata.